Дана, 27. јануара 1944. године добио је храстово лишће за Витешки крст. За време Арденске офанзиве Пајпер се налазио на челу борбене групе ("-{Kampfgruppe}-") која је код Малмедија стрељала америчке војне заробљенике, укупно њих 71. Пајпер је успео 24. децембра 1944. године да се извуче из окружења код Ла Геза. Спасило се укупно 800 војника који су у авантуристичком стилу извели 33-часовни марш кроз предео пун брда и шума, а штавише на неколико места морали су и да пливају преко ледених река. За показану храброст у Арденској операцији, 11. јануара 1945. године Пајпер је одликован мачевима за Витешки крст.